Teks: Wilayah Tambun, Kabupatèn Bêkasi, dulunyè dikênal Land Tamboen. Di dalêmnyê têrdapêt pêrkêbonan têrgêdé punyè Khouw Tian Sek, sodagar Tionghoa têrnamè. Diè jugè mêrupakan tuan tanèh di Batavia. Padè 1868, wilayah Tambun mêrupakan tanèh particuliere landerijen atau pêrkêbonan swastè nyang cukup lêga sêmasa pêmêrèntah kolonial. Sêbêlonnyè, Tambun lêbih dulu bêralih ngêjadi Land Tamboen padè 1862. Land Tamboen dimilikin Khouw Tian Sek padè 1841. Land Tamboen bêrobah ngêjadi pêrkêbonan têrgêdé amè têrpênting bagi pêrusahèan kêluargènyè. Tanêman nyang dibudidayèin adalah padi, nila, gulè, kêlapè, karèt, amè kacang. Bêrkat kêpiawèiannyè, Khouw Tian Sek diangkat pêmêrèntah kolonial Bêlanda ngêjadi Luitenant der Chinezen. Sêudèh Khouw Tian Sek mêninggal padè 1843, kêpêmilikan Tamboen bêralih kê kêturunannyè. Diè punyè tigè bocah, yakni Khouw Tjeng Tjoan, Khouw Tjeng Kee, amè Khouw Tjeng Po. Di Tambun, kêluargè Khouw Tian Sek ngêdiriin Landhuis Tamboen. Bangunan nyang disêbut gêdong tinggi êni têrakhir dikuasèin Maatschappij Khouw Tjeng Kee nyang dipimpin Khouw Oen Hoei, bocah Khouw Tjeng Kee. Gedong ntu kêmudian ngêjadi Gedung Juang 45.
Pilihan mode retorika: narasi, persuasif, argumentatif, deskriptif, eksposisi.
Q: Apakah mode retorika dari pilihan di atas yang paling cocok untuk teks di atas?
A:

narasi